Asia Argento. Asia Argento, po prowdźe: Aria Asia Anna Maria Vittoria Rossa Argento (rodz. 20 wrześńa 1975 we Rzimje) - italsko szauszpilerka, reżysyrka a scynarzistka. Je cerům uod italskigo reżysyra, Daria Argento. Je jydnům ze głůwnych perzůnůw we ruchu #MeToo, kery namowjo downe uofjary gwołtůw a molestowańo coby śe ujowńały a dowo im wsparće. We śyrpńu 2018 cajtůng New York Times ujowńił, co Asia Argento sama molestowoła ńyletńigo synka, Jimmy'ego Benneta, jak bůł uůn 17 rokůw stary, a becalowała uůnymu 380 tyś. USD kej uodszkodowańy. Szauszpilerka prziznowo, co becalowała, nale pado co żodnygo molestowańo ńy bůło.